Puhuja: Anders Adlercreutz
Puolue: r
Päivämäärä: 2017-03-15 Värderade talman! Inför varje reform, inför varje förändring är det bra att se var man ligger, vilket utgångsläget är, och sedan dra sina slutsatser. Och vi vet var vi är. I en nordisk jämförelse har Finland det högsta antalet så kallade NEET-ungdomar — neither in employment, nor in education or training. År 2015 var det här antalet 15,7 procent. Det är nästan dubbelt så många som i de övriga nordiska länderna. Arvoisa puhemies! Tämänkin uudistuksen kohdalla olisi ollut syytä pohtia, missä me olemme tänään, ja vetää sitä tarvittavat johtopäätökset, kysyä siinä kohtaa, onko nyt oikea hetki leikata 190 miljoonaa toisen asteen koulutuksesta. Missä me siis olemme? Suomessa on Pohjoismaiden korkein osuus niin sanottuja NEET-nuoria eli nuoria, jotka ovat koulutusjärjestelmän tai työmarkkinoiden ulkopuolella: muissa Pohjoismaissa luku on alle 10 prosenttia, meillä se oli vuonna 2015 lähes 16 prosenttia. Tämä leikkaus, josta nyt keskustelemme, tulee vaikuttamaan koulutuksen laatuun, se tulee vaikuttamaan koulutuksen saavutettavuuteen, koulutuspaikkojen määrään ja koulutusohjelmien monipuolisuuteen. Tämä leikkaus iskee juuri tähän ryhmään, tekee koulutukseen pääsyn vaikeammaksi. Ja ellei koulutukseen pääse, jos siitä tehdään entistä vaikeampaa ja hankalampaa, silloin työllistymisen todennäköisyys putoaa entisestään. Mitä me sanomme näille nuorille, joiden usko Suomeen on Nuorisobarometrin mukaan romahtanut? THL ei valitettavasti tarjoa mitään lohtua tässä asiassa. Näin THL lausuu: "Koulutuksen ulkopuolelle jääminen on useiden tutkimusten mukaan syrjäytymisen riskitekijä. Heikko menestyminen peruskoulussa johtaa helposti toisen asteen koulutuksesta karsiutumiseen ja tämä puolestaan epävarmaan työmarkkina-asemaan. Työttömyys, pitkittynyt työttömyys ja toimeentulo-ongelmat ovat selvästi yleisempiä vain perusasteen koulutuksen suorittaneilla verrattuna koulutetumpiin nuoriin aikuisiin. Pelkän peruskoulun suorittaneilla on lisäksi useissa tutkimuksissa havaittu terveyteen ja etenkin psyykkiseen terveyteen liittyviä ongelmia sekä muita elämänhallinnan ongelmia." Näin siis THL. Tähän leikkaukseen liittyy paitsi ilmiselvä syrjäytymisen kiihdyttämisen riski myös vakava epätasa-arvo-ongelma. Värderade talman! till exempel Axxell som sköter en stor det av utbildningen på andra stadiet. Axxell har redan skurit ner antalet anställda med 25 procent. Till exempel enheten i Karis har ytterligare drabbats extra hårt i och med regeringens åtgärder som lett till en försämring av kollektivtrafiken i Västra Nyland, och nu blir situationen ännu sämre. Bästa regering, värna om jämställdheten, att alla finländare ska ha likvärdiga möjligheter till utbildning, på lika villkor, överallt i landet, på båda nationalspråken. Itse uudistuksessa on hyvääkin. On hyvä, että hakuaika on jatkuva. On hyvä, että tutkintorakennetta uudistetaan. On hyvä, että rajat ammattiopintojen ja aikuisopintojen välillä murretaan. On myös hyvä, että työelämässä oppimista edistetään. Keski-Euroopasta voisimme oppia oppisopimuskäytännön osalta paljonkin. Arvoisa puhemies! Nämä hyvät asiat olisivat olleet mahdollisia myös ilman resurssien rajuja leikkauksia — leikkauksia, jotka entisestään uhkaavat kiihdyttää syrjäytymiskierrettä.